CELEX: 62009TN0447
Language: sk
Date: 2009-11-06 00:00:00
Title: Vec T-447/09: Žaloba podaná 6. novembra 2009 — Centre national de la recherche scientifique/Komisia

30.1.2010   
            
            
               SK
            
            
               Úradný vestník Európskej únie
            
            
               C 24/55
            
         Žaloba podaná 6. novembra 2009 — Centre national de la recherche scientifique/Komisia
   (Vec T-447/09)
   2010/C 24/98
   Jazyk konania: francúzština
   
      Účastníci konania
   
   
      Žalobca: Centre national de la recherche scientifique (Paríž, Francúzsko) (v zastúpení: N. Lenoir, advokát)
   
      Žalovaná: Komisia Európskych spoločenstiev
   
      Návrhy žalobcu
   
   
               —
            
            
               zrušiť rozhodnutie z 28. augusta 2009 o započítaní pohľadávky vzniknutej na základe zmluvy FP7 239108 ICT — VAMDC/=PF= proti údajnej pohľadávke Spoločenstva proti CNRS uplatňovanej na základe zmluvy NEMAGENETAG,
            
         
               —
            
            
               zaviazať Komisiu na náhradu trov konania.
            
         
      Žalobné dôvody a hlavné tvrdenia
   
   Touto žalobou sa Centre national de la recherche scientifique (CNRS) domáha zrušenia započítania obsiahnutého v rozhodnutí BUDG/C3 D(2009) 10.5 — 1232 z 28. augusta 2009, ktorým Komisia rozhodla o vrátení súm, ktoré boli žalobcovi vyplatené v rámci zmluvy NEMAGENETAG týkajúcej sa projektu 6. rámcového programu výskumu a technologického rozvoja.
   Na podporu svojej žaloby žalobca uvádza tri žalobné dôvody založené na:
   
               —
            
            
               porušení práva na obhajobu, keďže rozhodnutie bolo prijaté bez toho, aby Komisia preskúmala podrobné odpovede CNRS na konečnú správu o audite,
            
         
               —
            
            
               nesprávnom právnom posúdení a zjavne nesprávnom posúdení skutočností, ktoré ovplyvnili rozhodnutie a ktoré Komisiu viedli jednak k zamietnutiu nákladov na základe zmeny kritérií oprávnených nákladov a jednak k nesprávnemu vylúčeniu dôkazov preukazujúcich náklady vzniknuté pre tento projekt,
            
         
               —
            
            
               porušení článku 73 ods. 1 rozpočtových pravidiel, keďže po prvé sporná pohľadávka nemôže byť považovaná za „istú, s pevne stanovenou výškou a splatnú“, pretože je vážne spochybnená, po druhé vzájomne započítané pohľadávky nemôžu byť považované za recipročné, keďže jedna je kolektívna a druhá osobne prislúcha jednotlivcovi, a po tretie suma dlžného predbežného financovania na základe zmluvy VAMDC nebola v okamihu prijatia aktu započítania splatná.